માનવમિત્ર, અમદાવાદ : અમદાવાદ ઝોનની ૫ જિલ્લાઓની વધુ ૩૩ ખાનગી સ્કૂલોઓની પ્રોવિઝનલ ફી ની જાહેરાત આજે એફઆરસી( ફી રેગ્યુલેશન કમીટી) દ્વારા કરવામાં આવી હતી. જેમાં અમદાવાદ, પાટણ, અરવલ્લી, મહેસાણા અને ગાંધીનગર જિલ્લાની ૩૩ શાળાઓની ફી માં રૂ.૭૦૦થી રૂ.૪૬,૪૦૦ સુધીનો નોંધપાત્ર ઘટાડો કરાયો છે. જેમાં અમદાવાદ શહેરની ૫ શાળાઓની ફીમાં રૂ.૩૪૬૦થી રૂ.૪૪,૫૦૦ સુધીનો ઘટાડો કરાયો છે. એફઆરસી દ્વારા જાહેર કરાયેલી પ્રોવીઝનલ ફીને પગલે આજે વાલીઆલમમાં મિશ્ર પ્રત્યાઘાત જોવા મળ્યા હતા.